laion/Wikipedia-Exotic huggingface dataset:
בנדיקטה הנרייטה מפפאלץ-זימרן

בנדיקטה הנרייטה מפפאלץ-זימרן (בגרמנית: Benedicta Henriette von der Pfalz; ‏14 במרץ 1652 – 28 באוגוסט 1730), הייתה חותנתו של יוזף הראשון, קיסר האימפריה הרומית הקדושה. בנדיקטה הנרייטה נולדה ב-14 במרץ 1652 בפריז, לאדוארד, רוזן פפאלץ-זימרן ולאנה גונזאגה, בתם של קרלו הראשון גונזאגה, דוכס מנטובה ומונטפראט וקתרין דה מיין. ב-30 בנובמבר 1668 התחתנה בנדיקטה הנרייטה עם יוהאן פרידריך, דוכס בראונשווייג-לינבורג, ממנו נולדו לה 4 בנות. בשנת 1679 מת בעלה יוהאן פרידריך, ואחיו ארנסט אוגוסט, דוכס בראונשווייג-לינבורג ירש את נחלותיו. לאחר מותו התגוררה בנדיקטה הנרייטה בעיקר בצרפת, וב-28 באוגוסט 1730 היא מתה בביתה בהנובר. ב-30 בנובמבר 1668 התחתנה בנדיקטה הנרייטה עם יוהאן פרידריך, דוכס בראונשווייג-לינבורג, ממנו נולדו לה 4 בנות: אנה סופיה מבראונשווייג-לינבורג (1670–1672) שרלוטה פליציטס מבראונשווייג-לינבורג (1671–1710), התחתנה עם רינלדו השלישי ד'אסטה, דוכס מודנה הנרייטה מריה מבראונשווייג-לינבורג (1672–1757) וילהלמינה אמליה מבראונשווייג-לינבורג (1673–1742), התחתנה עם יוזף הראשון, קיסר האימפריה הרומית הקדושה מדיה וקבצים בנושא בנדיקטה הנרייטה מפפאלץ-זימרן בוויקישיתוף
רועי עוז-פרבשטיין

רועי עוז-פרבשטיין (נולד ב-17 בספטמבר 1975) הוא במאי, תסריטאי ועורך טלוויזיה ישראלי. בהיותו הבמאי והעורך הראשי של התוכנית "האח הגדול", הוא מעניק את קולו לדמות "האח הגדול" בזכיינית רשת 13. עוז-פרבשטיין נולד בשם רועי עוז ברמת השרון לאב שעלה מטורקיה ולאם צברית. לאחר שירותו הצבאי, למד משחק בבית צבי. בשנת 2004 ערך את תוכנית הטלוויזיה "דייט לסטרייט". לאחר מכן ערך את התוכניות "השגריר" ו"בעירום מלא". ב-2009 ערך את "התבורי'ס" בערוץ 24 ואת הגרסאות הישראליות של "פרויקט מסלול" ו"אמא מחליפה". היה מעורכי התוכנית "סופר נני" ותוכנית ההיכרויות "שלוש" בשידורי קשת. ערך את העונה הרביעית של "היפה והחנון" וגם השתתף בפיתוח משימות ורעיונות לתוכנית. ערך וביים את שתי העונות הראשונות של התוכנית "מהפכה במטבח". מאז שנת 2017 הוא עורך את "דה וויס", "משחקי השף", ו"משחקי השף קונדיטור". בשנת 2008 החל לערוך ולביים את העונה הראשונה של התוכנית "האח הגדול" בערוץ 2 בזכיינית קשת. לאחר שבועיים הוחלף בעורך יורם זק. בשנת 2018, לאחר שהתוכנית עברה לידיי הזכיינית רשת 13, בתחילתה של העונה התשיעית שימשה רווית ליאור-מנדל כעורכת הראשית וכבמאית במשך כשבועיים, והיא הוחלפה בעוז-פרבשטיין, ומאז הוא משמש כעורך הראשי וכבמאי התוכנית עד היום. בין היתר, הוא משמש גם כמרצה לתקשורת במכללת ספיר במסלול ללימודי טלוויזיה. הוא בזוגיות עם ערן פרבשטיין, ולהם שני ילדים מהליכים פונדקאיים בהודו ובנפאל. רועי עוז-פרבשטיין, במיזם "אישים" לתיעוד היצירה הישראלית רועי עוז-פרבשטיין, במסד הנתונים הקולנועיים IMDb (באנגלית) דוד אברהם‏, עוז לתמורה, באתר וואלה, 18 במרץ 2013 אביעד קדרון‏, "אנחנו חיים בישראל ויש מוזיקה ישראלית. מה זה מוזיקה מזרחית?", באתר וואלה, 1 בדצמבר 2016 תכירו את רועי עוז הקול מאחורי האח הגדול ביישום טיקטוק סגל המרצים במסלול טלוויזיה באתר מכללת ספיר אביעד קדרון‏, "אנחנו חיים בישראל ויש מוזיקה ישראלית. מה זה מוזיקה מזרחית?", באתר וואלה, 1 בדצמבר 2016 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אדוארד, רוזן פפאלץ-זימרן

אדוארד, רוזן פפאלץ-זימרן (בגרמנית: Eduard von der Pfalz; ‏5 באוקטובר 1625 - 13 במרץ 1663), היה בנו של פרידריך החמישי, הנסיך הבוחר מפפאלץ. אדוארד נולד בהאג ב-5 באוקטובר 1625, לפרידריך החמישי, הנסיך הבוחר מפפאלץ המודח ולאליזבת סטיוארט, נסיכת אנגליה וסקוטלנד, בתם של ג'יימס הראשון, מלך אנגליה ואן, נסיכת דנמרק. בשנת 1632 מת אביו, ואחיו קרל הראשון לודוויג, הנסיך הבוחר מפפאלץ ירש את זכות הטענה על נסיכות הבוחר מפפאלץ. ב-24 באפריל 1645 התחתן אדוארד עם אנה גונזאגה, בתם של קרלו גונזאגה, דוכס נוור וקתרין דה מיין, ומכיוון שהיא הייתה קתולית המיר אדוארד בחשאי את דתו. בתחילה ניתקה אמו את הקשר ביניהם, אולם לאחר זמן השלימה עמו בחזרה. אדוארד ואשתו זכו למעמד נכבד בחצר המלוכה הצרפתית, ונולדו להם 3 בנות. בשנת 1649 קיבל אדוארד תואר אביר של מסדר הבירית, וב-13 במרץ 1663 הוא מת בביתו בפריז. ב-24 באפריל 1645 התחתן אדוארד עם אנה גונזאגה, בתם של קרלו גונזאגה, דוכס מנטובה ומונטפראט וקתרין דה מיין, ממנה נולדו לו 3 בנות: לואיז מארי מפפאלץ-זימרן (1651–1685), התחתנה עם קרל תאודור, נסיך זאלם אן הנרייט מפפאלץ-זימרן (1651–1685), התחתנה עם אנרי ז'ול, נסיך קונדה בנדיקטה הנרייטה מפפאלץ-זימרן (1651–1685), התחתנה עם יוהאן פרידריך, דוכס בראונשווייג-לינבורג מדיה וקבצים בנושא אדוארד, רוזן פפאלץ-זימרן בוויקישיתוף
לואיזה יוליאנה, רוזנת נסאו

לואיזה יוליאנה, רוזנת נסאו (בהולנדית: Louise Juliana van Nassau; 31 במרץ 1576 – 15 במרץ 1644) הייתה בתו של וילם הראשון, נסיך אורנז', ואשתו של פרידריך הרביעי, הנסיך הבוחר מפפאלץ. לואיזה יוליאנה נולדה בדלפט ב-31 במרץ 1576, לוילם הראשון, נסיך אורנז' ולאשתו השלישית שארלוט דה בורבון, בתם של לואי, דוכס מונפנסייה וז'קלין דה לונגווי. לאחר שאביה נרצח בשנת 1584, היא וכמה אחיותיה גודלו על ידי אמם החורגת לואיז דה קוליני. ב-23 ביוני 1593 התחתנה לואיזה יוליאנה עם פרידריך הרביעי, הנסיך הבוחר מפפאלץ, ממנו נולדו לה 8 ילדים. בשנת 1610 מת בעלה פרידריך, ולואיזה יוליאנה שלטה כעוצרת הנסיכות בשם בנה פרידריך החמישי, הנסיך הבוחר מפפאלץ עד לשנת 1611. לאחר מכן התגוררה לואיזה יוליאנה בקניגסברג, עד מותה ב-15 במרץ 1644. ב-23 ביוני 1593 התחתנה לואיזה יוליאנה עם פרידריך הרביעי, הנסיך הבוחר מפפאלץ, ממנו נולדו לה 8 ילדים: לואיזה יוליאנה מפפאלץ (1594–1640) קתרינה סופיה מפפאלץ (1595–1626) פרידריך החמישי, הנסיך הבוחר מפפאלץ (1596–1632) אליזבת שארלוטה, נסיכת פפאלץ (1597–1660) אנה אלאונורה (1599–1600) לודוויג וילהלם (1600) מוריץ כריסטיאן (1601–1605) לודוויג פיליפ, רוזן פפאלץ-זימרן-קייזרסלאוטרן (1602–1655) מדיה וקבצים בנושא לואיזה יוליאנה, רוזנת נסאו בוויקישיתוף לואיזה יוליאנה, רוזנת נסאו, באתר "Find a Grave" (באנגלית)
דילון ברוקס

דילון ברוקס (באנגלית: Dillon Brooks; נולד ב-22 בינואר 1996) הוא כדורסלן קנדי המשחק בעמדות הקלע והסמול פורוורד ביוסטון רוקטס מליגת ה-NBA ובנבחרת קנדה בכדורסל. ברוקס נולד במיסיסוגה שבאונטריו, קנדה, וגדל בעיר הנדרסון שבנבדה, ארצות הברית. בשנת 2014 החל ללמוד באוניברסיטת אורגון, ובשלוש עונותיו בקבוצת האוניברסיטה קלע 14.8 נקודות בממוצע למשחק. בעונתו האחרונה באורגון, 2016/2017, הוביל את הקבוצה לחצי גמר טורניר אליפות המכללות בכדורסל, בו הפסידה אורגון לאוניברסיטת קרוליינה הצפונית בצ'אפל היל בתוצאה 76–77. בסיום אותה עונה זכה ברוקס בתואר שחקן העונה באזור ה-Pac-12, ונבחר לחמישייה השנייה של העונה בכדורסל המכללות. בדראפט ה-NBA‏ 2017 נבחר ברוקס על ידי יוסטון רוקטס בבחירה ה-45, ומיד נשלח בטרייד לממפיס גריזליס עבור בחירת דראפט עתידית. במשחק הבכורה שלו ב-NBA עלה מהספסל וקלע 19 נקודות בניצחון קבוצתו על ניו אורלינס פליקנס, ובכך קבע שיא נקודות לשחקן קנדי במשחק בכורה ב-NBA. החל ממשחקו התשיעי בליגה ועד סיום עונת הרוקי תפקד כשחקן חמישייה בממפיס, בעמדת הקלע. לאורך אותה עונה הציג שיפור ניכר ככל שהתקדמה; ב-62 המשחקים הראשונים של קבוצתו קלע 9.0 נקודות בממוצע למשחק, וב-20 האחרונים תרם 17.0 נקודות. במשחק סיום העונה קלע שיא קריירה של 36 נקודות במשחק מול אוקלהומה סיטי ת'אנדר. ב-9 בינואר 2019, לאחר 18 משחקים בעונת 2018/2019 פורסם כי ברוקס ייאלץ להחמיץ את המשך העונה בשל פציעה בבוהן רגלו הימנית. בפברואר 2020 סיכם על הארכת חוזה בממפיס ל-3 עונות נוספות, החל מעונת 2020/2021, בסך כ-35 מיליון דולר. ביולי 2023 חתם ברוקס ביוסטון רוקטס שבחרה בו בדראפט. בשנת 2015, בהיותו בן 19, השתתף ברוקס במשחקים הפאן-אמריקאיים במדי נבחרת קנדה, וזכה עמה במדליית הארד. בשנת 2023 באליפות העולם בכדורסל היה שותף בהעפלתה הראשונה אי פעם של נבחרת קנדה לחצי גמר אליפות העולם בכדורסל. מדיה וקבצים בנושא דילון ברוקס בוויקישיתוף דילון ברוקס, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN סטטיסטיקות המכללות של ברוקס, באתר sports-reference.com ברוקס נבחר לחמישייה השנייה של העונה בליגת המכללות, באתר nrtoday.com,‏ 29 במרץ 2017 רשימת הנבחרים בדראפט 2017, באתר basketball-reference.com ברוקס קובע שיא קנדי במשחק הבכורה ב-NBA, באתר sportsnet.ca,‏ 18 באוקטובר 2017 סטטיסטיקות הקריירה של ברוקס ב-NBA, באתר basketball-reference.com דוח המשחק בין ממפיס לאוקלהומה סיטי, באתר basketball-reference.com,‏ 11 באפריל 2018 Memphis' Dillon Brooks to have surgery for ruptured toe ligament, באתר ESPN,‏ 9 בינואר 2019 ברוקס מסכם על הארכת חוזה בממפיס, באתר cbssports.com,‏ 6 בפברואר 2020 נבחרת קנדה זוכה במדליית הארד, באתר Yahoo!,‏ 26 ביולי 2015
סעודה (פירושונים)

האם התכוונתם ל... ארוחה – פרק זמן במהלך היום המוקדש לאכילה. ארוחת ליל שישי – סעודת שישי – סיטקום וקומדיה. בית הסעודות – מוזיאון בממלכה המאוחדת. משל הסעודה הגדולה – הוא אלוהים והסעודה שהוא עורך היא הסמל המקובל לחיי הנצח או לגן העדן, כעין סעודת בשרו של לווייתן שמוזכרת בתלמוד בבלי. סעודת אסתר – כינוי לתוספת מאכל בסעודה של היום השני של חג הפסח שנהגו בו חלק מהיהודים האשכנזים, לכבוד המשתה שהביא לתליית המן שעל פי דברי חז"ל אירע ביום זה (ט"ז בניסן). סעודת אמנים – מנהג מודרני של עריכת סעודה מרובת משתתפים שבה אומרים המשתתפים מאה פעמים אָמֵן, כסגולה לפתרון מצוקות שונות, כדוגמת זוגיות, עקרות, בריאות ופרנסה, כיום המנהג נעשה בדרך כלל עבור נשים. סעודה אצל המלכה – ספר קומיקס ישראלי לילדים מאת רותו מודן. סעודת ההלכה – שימור כשרויות ואכילת בעלי חיים טהורים. סעודת הערבית של בוקר – סעודת הערבית של בּוֹקֵר (בצרפתית: Le souper de Beaucaire) חוברת בעלת אופי פוליטי שכתב נפוליאון בונפרטה בשנת 1793. הסעודה האחרונה – אירוע בחייו של ישו, המתואר בספרי הבשורה (האוונגליונים) של הברית החדשה. הסעודה האחרונה (ציור) – ציור נודע של לאונרדו דה וינצ'י, המתאר את הסעודה האחרונה. סעודת האדון – טקס נוצרי. סעודת הודאה – כתודה על נס שאירע שניצול האדם מסכנה או שנמלאה בקשתו ומודה לאלהים. סעודת הבראה – סעודת הבראה היא חלק ממנהגי האבלות. סעודה (הלכה) – הלכות סעודה. סעודת יתרו – סעודה שנערכת על פי מסורת יהודי תוניסיה ביום חמישי שלפני השבת בה קוראים את פרשת יתרו. סעודה מפסקת – הסעודה האחרונה הנאכלת לפני יום צום (תענית). מרזח – טקס כנעני קדום. סעודת מצווה – סעודה המתקיימת לכבוד מצווה כברית מילה, פדיון הבן, בר מצווה, בת מצווה, חתונה, סיום מסכת, וראש חודש, ועוד המנהג לבצע את הסעודה על חלות לחם ומגדנות ולהשתדל באכילת בשר. סעודת משיח – נהוג לעשותה בשביעי של פסח מנהג החסידים בפרט קהילות חב"ד. סעודת פורים – חלק ממצות היום של חג הפורים. סעודות שבת – 3 סעודות, לילה עם קידוש, בוקר עם קידוש, לקראת הערב ללא קידוש. סעודת ליל שבת – מקדשים על היין בלילה וסועדים על הפת ובשר ודגים בליל שבת. סעודת יום שבת – מקדשים על היין בבוקר וסועדים על הפת ובשר ודגים ביום שבת. סעודה שלישית הסעודה האחרונה בשבת בלי קידוש סועדים בפת ודגים ובבשר סמוך לשקיעה ביום שבת. סעודה רביעית – מלווה מלכה, סעודה שנוהגים לאכול במוצאי שבת בפת ומיני מתיקה, ובה מלווים את שבת המלכה בצאתה בשירה ובסעודה. הסעודה האחרונה (פירושונים)
מרצדס-בנץ O405N

מרצדס-בנץ O405N (בגרמנית: Mercedes-Benz O405N) הוא אוטובוס נמוך רצפה אשר יוצר במספר תצורות, מתוצרת יצרנית הרכב הגרמנית מרצדס בנץ אשר יוצר בין השנים 1989–2001. דגמי "מרצדס-בנץ O405N" יוצאו למספר רב של ארצות באירופה. "O 405 NK" - אורך: 10.5 מטר, תצורות: 2 ו-3 דלתות כניסה/יציאה "O 405 NKF" - אורך: 10.5 מטר, 2 דלתות כניסה/יציאה "O 405 NÜ" - תצורת 2 דלתות כניסה/יציאה "O 405 ÜNG" - תצורת 2 דלתות כניסה/יציאה "O 405 NH" - תצורת 3 דלתות כניסה/יציאה "O 405 NL" - אורך: 13.00 מטר, 2 דלתות כניסה/יציאה "O 405 NÜL" - אורך: 13.00 מטר, 2 דלתות כניסה/יציאה "O 405 GN" - אורך: 18.00 מטר, תצורות: 3 ו-4 דלתות כניסה/יציאה "O 405 GNÜ" - תצורת 3 דלתות כניסה/יציאה "O 405 GNDE" - תצורות: 3 ו-4 דלתות כניסה/יציאה שימוש אוטובוס: עירוני, פרברי ובינעירוני 32-34-38 מושבים (52-68-101 מקומות עמידה) מנוע דיזל 2-3-4 דלתות כניסה/יציאה ABS מעקב וידאו (Video surveillance) מיזוג אוויר "מרצדס-בנץ O405N" "מרצדס-בנץ O405N" "מרצדס-בנץ O405N" "מרצדס-בנץ O405N" - מבט לתוך האוטובוס "מרצדס-בנץ O405N" "מרצדס-בנץ O405N" "מרצדס-בנץ O405N" "מרצדס-בנץ O405N", תצורת 3 דלתות כניסה/יציאה "מרצדס-בנץ O405N" "מרצדס-בנץ O405N" "מרצדס-בנץ O405N" "מרצדס-בנץ O405N" מרצדס-בנץ מרצדס-בנץ O303 מרצדס-בנץ O309 מרצדס-בנץ O402 מרצדס-בנץ O404 מרצדס-בנץ 0408 מרצדס-בנץ סיטו "מרצדס-בנץ O405N" - תמונות(הקישור אינו פעיל) מדיה וקבצים בנושא מרצדס-בנץ O405N בוויקישיתוף מרצדס-בנץ O405N, סרטון באתר יוטיוב מרצדס-בנץ O405N, סרטון באתר יוטיוב "מרצדס-בנץ 0408" "מרצדס-בנץ O405N" דגמי "מרצדס-בנץ O405N" - תמונות "מרצדס-בנץ O405N" דגם OM 447 hLA
שירות הביטחון המרכזי

שירות הביטחון המרכזי (באנגלית: The Central Security Service, בראשי תיבות: CSS) הוא סוכנות במחלקת ההגנה של ארצות הברית, שהוקמה בשנת 1971 כדי לשלב את הסוכנות לביטחון לאומי (NSA) שירות יסודות ההצפנה (SCE) של הכוחות המזוינים של ארצות הברית והאגפים בתחום מודיעין אותות וקריפטוגרפיה ואבטחת מידע ברמה הטקטית. החלה לפעול מבצעית ב-1972. בשנת 2002, כ-25,000 לובשי מדים שירתו בשירות. סמל השירות שעוצב ב-1996 כולל עיגול כחול ובתוכו כוכב זהוב כשלפי כיוון השעון מופיעים בין קצותיו סמלי שירותי ההצפנה הצבאיים של ארצות הברית. מטה השירות נמצא בפורט מיד שבמרילנד, כעשרה קילומטר צפונה מוושינגטון הבירה, בה גם נמצא מטה הסוכנות לביטחון לאומי. מטרת הארגון, כמתואר באתר הרשמי של הארגון, הוא לספק תמיכה קריפטולוגית, ידע וסיוע לקהילת ההצפנה הצבאית. מדיה וקבצים בנושא שירות הביטחון המרכזי בוויקישיתוף אתר האינטרנט הרשמי של שירות הביטחון המרכזי Central Security Service insignia, NSA/CSS website History of the Central Security Service, FAS.org
גרשון גליל

גרשון גליל הוא פרופסור אמריטוס בחוג לתולדות ישראל ומקרא באוניברסיטת חיפה, ולשעבר ראש המחלקה להיסטוריה של עם ישראל באוניברסיטה. פרסם למעלה מ-150 מאמרים וספרים בעברית ובאנגלית על המקרא ועל ההיסטוריה של עם ישראל והמזרח הקדום. גרשון גליל למד באוניברסיטה העברית בירושלים וקיבל שם תואר דוקטור ב-1983. התזה שלו, הכרונולוגיה של מלכי ישראל ויהודה, מציעה כרונולוגיה חלופית למלכי ישראל ויהודה, כנגד כרונולוגיות מסורתיות יותר, כפי שהוצעו על ידי ויליאם פוקסוול אולברייט ועל ידי אדווין ר' תילה (Edwin R. Thiele). התזה פורסמה בהוצאת בריל ב-1996. שימש ראש החוג להיסטוריה של עם ישראל באוניברסיטת חיפה; ראש תוכנית המ"א "המקרא ועולמו" וראש תוכנית המצטיינים "רוח הכרמל" המשותפת לפקולטאות לחינוך ומדעי הרוח באוניברסיטת חיפה. היה גם העורך והמרכז של סדרת "עולם התנ"ך", פירוש מדעי למקרא ב-24 כרכים. מחקריו של גליל עוסקים בהיסטוריה ובתרבות של המזרח הקרוב, ובכללם: אחד ממחברי סדרת עולם התנ"ך – פירוש מדעי למקרא, ועורך של כמה מן הכרכים גרשון גליל, ישראל ואשור, כנרת-זמורה-ביתן, תשס"א (2001). הספר זכה בפרס בהט. Galil, Gershon (1 בינואר 1996). The Chronology of the Kings of Israel and Judah. BRILL. ISBN 90-04-10611-1. {{cite book}}: (עזרה) Galil, Gershon (22 ביוני 2007). The Lower Stratum Families in the Neo-Assyrian Period. BRILL. ISBN 978-90-474-2818-3. {{cite book}}: (עזרה) Galil, Gershon (2022). God's love story (באנגלית). Zaphon. ISBN 978-3-96327-178-6. מעורכי שניים מכרכי ההשלמה לכתב העת Vetus Testamentum: Studies in Historical Geography and Biblical Historiography presented to Zecharia Kallai (with M. Weinfeld, Brill, 2000); Homeland and Exile: Biblical and Ancient Near Eastern Studies in Honour of Bustenay Oded (with M. Geller and A. Millard, Brill, 2009). לטענתו, ממצאים שנמצאו בחורבת קייאפה הם הוכחה לקיומה של ממלכה חזקה באזור יהודה, בתקופת דוד ושלמה. בשנת 2022 פרסם בפייסבוק פענוח של כתובות מימי חזקיהו מלך יהודה, המוכיחות לטענתו את ההיסטוריוגרפיה המקראית של תקופת חזקיהו, כולל חציבת נקבת השילוח ובריכת השילוח, ומלחמתו בפלשתים. בשנת 2024, פרסם גליל ספר שנושאו הוא לוחית העופרת מהר עיבל. חורבת קייאפה גרשון גליל, באתר Academia.edu רשימת המאמרים של גרשון גליל באתר רמב"י קורות חיים ורשימת פרסומים של גרשון גליל, באתר אוניברסיטת חיפה (באנגלית) מבוא לספר מלכים: לוח כרונולוגי של מלכי ישראל ויהודה מפילוג הממלכה עד חורבן ירושלים, מתוך עולם התנ"ך, כרך מלכים א', באתר "מקראנט" איציק וולף, תנ"ך בגובה המציאות, מקור ראשון, מוסף "שבת", 3 במאי 2015, ריאיון עם גרשון גליל פריצת דרך בחקר המקרא: פוענחה הכתובת העברית הקדומה ביותר, באתר ‏מאקו‏, 8 בינואר 2010 פרופ' גרשון גליל: התגלו עדויות לקיומם של מלכים המוזכרים בתיאור המלחמות של דוד המלך, באתר "הידען", 10 בדצמבר 2014 גרשון גליל, דף שער בספרייה הלאומית קורות חיים ורשימת פרסומים של גרשון גליל, באתר אוניברסיטת חיפה (באנגלית) Galil, Gershon (1996). The Chronology of the Kings of Israel and Judah. BRILL. ISBN 90-04-10611-1. ניר חסון, דגם של בית המקדש מימי בית ראשון יוצג לראשונה לציבור, באתר הארץ, 31 באוגוסט 2016 שלמה פיוטרקובסקי, ‏"התגלית החשובה ביותר בישראל": חוקר המקרא טוען שפענח כתובות מתקופת חזקיהו, בעיתון מקור ראשון, 15 בדצמבר 2022 הכתובת מהר עיבל / גרשון גליל., באתר ספריית אוניברסיטת בר אילן, ‏אוגוסט 2024 ערך זה הוא קצרמר בנושא אישים ובנושא תנ"ך. אתם מוזמנים לתרום לוויקיפדיה ולהרחיב אותו.
מפעל מלט

מפעל מלט הוא מפעל של התעשייה האווירית לישראל, העוסק בתכנון, פיתוח, וייצור מטוסים ללא טייס (מל"טים), כולל מערכות מיני מל"טים, מערכות טקטיות לטווח קרוב (Close Range, Short Range) ומערכות לגובה ביניים וטווח רחוק או MALE‏ (Medium Altitude Long Endurance). פרק זה לוקה בחסר. אנא תרמו לוויקיפדיה והשלימו אותו. בין השאר, המפעל עוסק בפיתוח וייצור של: משפחת ההרון - מל"טים הנמצאים בשימוש עשרות מדינות ברחבי העולם הרון 1 - מכונה "שובל" הרון 2 - מכונה "איתן" או "הרון TP" סופר הרון HF משפחת מיני מזל"טים BirdEye Bird-Eye 400 Bird-Eye 500 Bird-Eye 650 סרצ'ר האנטר תעתוע I-View פרק זה לוקה בחסר. אנא תרמו לוויקיפדיה והשלימו אותו. סרטון תדמית רשמי של המפעל ב-Youtube דרור מרום, ‏איחוד בין מפעל מל"ט של תע"א לבין "חץ הכסף" של אלביט ומשפ' פדרמן, באתר גלובס, 9 ביולי 1997 אסף אוני, ‏גרמניה צפויה לאשר מחר את עסקת המל"טים הישראלים, באתר גלובס, 12 ביוני 2018 דף המפעל באתר הרשמי של התעשייה האווירית יואב זיתון, מל"ט העתיד של ישראל: חזק ומהיר יותר, באתר ynet, 11 בפברואר 2014 מערכת מיני מלט של מפעל מל"ט של התעשייה האווירית מסוג BIRD EYE 500 הודגמה בהצלחה בהולנד, באתר הרשמי יוצאי התעשייה האווירית מגייסים 3 מיליון דולר כדי לפתח את המל"ט ה"ראשון מסוגו בעולם", באתר GeekTime, ינואר 2018 הדר קנה, שאול שחר מונה למנהל מפעל מל"ט בתעשייה האווירית, באתר כלכליסט, 11 בנובמבר 2012 התעשייה האווירית החלה ביצור של מאות מל"טי Bird Eye 650D, באתר IsraelDefense‏ 2016
סרגיי שריקוב

סרגיי אלכסנדרוביץ' שריקוב (ברוסית: Серге́й Алекса́ндрович Ша́риков;‏ 18 ביוני 1974 – 6 ביוני 2015) היה סייף יהודי-רוסי. אלוף אולימפי בעל 4 מדליות אולימפיות, מהן 2 זהב (חרב קבוצתי), 1 כסף (חרב אישי) ו-1 ארד. 3 פעמים אלוף עולם בחרב קבוצתי ובעל מדליית ארד מאליפות העולם (לה שו-דה-פו 1998) ואלוף אירופה (פונשל 2000) בחרב אישי. שריקוב נולד וגדל במוסקבה למשפחה יהודית. הוא החל להתאמן בסייף בגיל 12 בהדרכתו של דוד טישלר. הוא היה חבר נבחרת רוסיה בשנים 1994–2005. באליפות העולם בסיף לנוער שנערכה במקסיקו סיטי בשנת 1994 זכה שריקוב במדליית זהב בחרב אישי(אנ') ובאליפות העולם בסיף שנערכה בהאג, הולנד בשנת 1995 זכה במדליית כסף בתחרות חרב קבוצתי. באולימפיאדת אטלנטה (1996) זכה שריקוב בשתי מדליות, זהב וכסף. מדליית זהב בתחרות חרב קבוצתית ביחד עם סטניסלב פוזדניאקוב וגריגורי קיריינקו, לפני הונגריה ואיטליה ובמדליית כסף בתחרות חרב אישי אחרי סטניסלב פוזדניאקוב ולפני דמיין טויה מצרפת. בקרב חצי הגמר הוא ניצח את טויה 14-15 ובקרב הגמר הוא הפסיד לפוזדניאקוב 15-12. באליפות העולם בסיף שנערכה בלה שו-דה-פו, שווייץ בשנת 1998 זכה שריקוב במדליית ארד בתחרות חרב אישי. באליפות אירופה בסיף שנערכה בפונשל, פורטוגל ביולי 2000 זכה שריקוב בשתי מדליות זהב, בחרב אישי לפני אלכסיי פרוסין וסטניסלב פוזדניאקוב וחרב קבוצתי לפני בלארוס ואוקראינה. באולימפיאדת סידני (2000) זכה שריקוב במדליית זהב בתחרות חרב קבוצתית ביחד עם סטניסלב פוזדניאקוב ואלכסיי פרוסין, לפני צרפת וגרמניה. בתחרות חרב אישי הוא סיים במקום עשירי. שריקוב זכה 3 פעמים ברציפות במדליית זהב, באליפויות העולם שנערכו בשנים 2001 - 2003 בתחרות חרב קבוצתי. באולימפיאדת אתונה (2004) זכה שריקוב במדליית ארד בתחרות חרב קבוצתית ביחד עם סטניסלב פוזדניאקוב, אלכסיי דייצ'נקו ואלכסיי יקימנקו, אחרי צרפת ואיטליה. בתחרות חרב אישי הוא סיים במקום שמיני. בשבל רבע הגרמ הוא הפסיד לאלדו מונטנו מאיטליה 15-13 שזכה במדליית זהב. לאחר שפרש מתחרויות שימש כחבר באיגוד הסיף הרוסי ובשנת 2009 התמנה למאמנה הראשי של נבחרת רוסיה בחרב. ב-6 ביוני 2015 נהרג שריקוב בתאונת דרכים. במהלך חופשה הוא רכב על טרקטורון. במהלך הנהיגה הוא איבד שליטה על הטרקטורון, סטה מהנתיב והתנגש חזיתית עם מכונית שנסעה בכיוון ההפוך. בבית החולים נפטר מפצעיו. ב-2003 הונצח שריקוב ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן. מדיה וקבצים בנושא סרגיי שריקוב בוויקישיתוף סרגיי שריקוב, באתר הוועד האולימפי הבין-לאומי סרגיי שריקוב, באתר olympedia.org סרגיי שריקוב, באתר התאחדות הסיף הבין-לאומית סרגיי שריקוב, באתר Sports 123 (באנגלית) סרגיי שריקוב, באתר Jewish Virtual Library (באנגלית) סרגיי שריקוב, באתר Jews in Sports (באנגלית)
עץ מוצצים

עץ מוצצים הוא עץ המוצב במרחב הציבורי אשר מיועד להקל על תהליך הגמילה ממוצצים של פעוטות. מוצץ משמש תינוקות ופעוטות כאמצעי להרגעה בכך שהוא מדמה עבורם הנקה. על פי המלצות רופאים מומלץ להתחיל בגמילה ממוצץ בין הגילאים שנתיים לשנתיים וחצי. הסיבות לעידוד הגמילה הן החציצה שיוצר המוצץ בין הפעוט לעולם החיצוני, נזק ללסת ולשיניים, פגיעה בדיבור ויצירת חוסר ריכוז במסגרת החינוכית בה שוהה הפעוט. גמילה ממוצץ יכולה להיות קשה לפעוטות רבים. עץ המוצצים הוא עץ שמוצב במרחב הציבורי, לרוב בקרבת גני שעשועים וגינות ציבוריות. פעוטות והוריהם מוזמנים לתלות עליו את המוצץ ובכך לסייע בתהליך הפרידה ממנו. הוא מוגדר ככזה לרוב על ידי רשויות מקומיות אשר מציבות לידו שלט המגדיר את העץ כ"עץ המוצצים" בליווי הסבר קצר כתוב. המוצצים נתלים על ענפי העץ. בישראל ברשויות מקומיות רבות הוכרזו עצי מוצצים, בהן ירושלים, תל אביב, חיפה, באר שבע, רחובות, כפר סבא, בקריית ביאליק ועוד. עץ המוצצים - ספר ילדים על גמילה ממוצצים מדיה וקבצים בנושא עץ מוצצים בוויקישיתוף עדי ולטר, 5 דרכים יצירתיות לפרידה ממוצץ, 19 בדצמבר 2016 קרן יטיב, שיר פרידה: איך גומלים ילד ממוצץ?, באתר וואלה!, 23 ביוני 2015 בן שיף, "עץ מוצצים" ססגוני נחנך בבאר שבע, באתר באר שבע נט, 2 בנובמבר 2017 הקרב על עץ המוצצים: מי מבין סגני ראש העיר יחנוך ראשון את העץ המיועד לגמול ילדים ממוצץ?, באתר רחובות ביום, 8 ביולי 2017 גמילה קלה: הכירו את עץ המוצצים בכפ"ס, באתר ynet‏, 31 באוקטובר 2013 ילדי קריית ביאליק חנכו את "עץ המוצצים" החדש, באתר עיריית קריית ביאליק, 10 ביוני 2014
יחסי הולנד–קזחסטן

יחסי הולנד–קזחסטן הם היחסים הדיפלומטיים הרשמיים שבין הולנד לבין רפובליקת קזחסטן. היחסים בין המדינות כוננו רשמית בשנת 1992. בספטמבר 2017, שתי המדינות ציינו 25 שנים של יחסים דיפלומטיים. השגריר הקזחי בהולנד הביע שביעות רצון מהיחסים בין המדינות וציין כי מאז כינון היחסים הדיפלומטיים בין המדינות, שיתוף הפעולה הפוליטי, הכלכלי והחברתי מתפתח וכי קזחסטן רואה בהולנד כשותפת סחר כלכלית מרכזית באיחוד האירופי. בשנת 2016, שווי הסחורה שיוצאה מהולנד לקזחסטן הגיעה לסך 378 מיליון דולר אמריקאי והיא כללה משאבות אוויר, טורבינות גז, מחשבים, שסתומים, משאבות נוזלים, טרקטורים, חלקי מטוסים, צמחים, עלים, תרופות, כלורידים, לתת, בירה, מים בטעמים, נפט מזוקק, צינורות גומי, גלגלי גומי ועוד. באותה השנה, שווי הסחורה שיוצאה מקזחסטן להולנד הגיעה לסך 2.26 מיליארד דולר אמריקאי והיא כללה נפט גולמי, נפט מזוקק ועוד. הולנד מיוצגת בקזחסטן על ידי קונסוליה באלמטי וכן על ידי שגרירות שהיא מחזיקה באסטנה, בירת המדינה. קזחסטן מיוצגת בהולנד על ידי קונסוליה בברדה וכן על ידי שגרירות שהיא מחזיקה בהאג, בירת המדינה. שגרירות הולנד באסטנה שגרירות קזחסטן בהאג 25 years of diplomatic relations between Kazakhstan and The Netherlands – Holland Times, www.hollandtimes.nl (באנגלית) Products that the Netherlands exports to Kazakhstan (2016), The Observatory of Economic Complexity (באנגלית) (ארכיון) Products that the Netherlands imports from Kazakhstan (2016), The Observatory of Economic Complexity (באנגלית) (ארכיון) CONSULATE OF THE NETHERLANDS IN ALMATY, KAZAKHSTAN EMBASSY OF THE NETHERLANDS IN ASTANA, KAZAKHSTAN CONSULATE OF KAZAKHSTAN IN BREDA, NETHERLANDS EMBASSY OF KAZAKHSTAN IN THE HAGUE, NETHERLANDS
טאתב אברהמיאן

טאתב אברהמיאן (בארמנית: Տաթև Աբրահամյան; נולדה ב-13 בינואר 1988 בירוואן, בירת ארמניה) היא שחמטאית ארמנית-אמריקאית בדרגת  רב אמן לנשים. נכון לאוקטובר 2018, מדורגת במקום הרביעי בין הנשים בארצות הברית לפי מד כושר. טאתב אברהמיאן סיימה במקום הראשון המשותף באליפות הנשים של ארצות הברית בשנת 2004 והפסידה בפלייאוף לרוסודאן גולטיאני. בשנת 2006 אברהמיאן זכתה באליפות פאן-אמריקן לנוער, בקואנקה, אקוודור. באליפות ארצות הברית של 2010 היא סיימה במקום השני במשותף עם אנה זטונשקי (זכתה אירינה קראש), ושוב סיימה במקום שני בשנת 2011 לאחר משחק שובר שוויון נגד זטונשקי בסגנון "ארמגדון" מהיר. בשנה זו אף השיגה את דרגת רב אמן לנשים. היא שיחקה במספר אליפויות נשים וזכתה בפרס השחמט לנשים Goddess Chess על סגנון המשחק הבלתי מתפשר שלה. בין ניצחונותיה הבולטים הם שני משחקים בהם הביסה את אלוף ארצות הברית לשעבר, אלכסנדר שבלוב. אברהמיאן ייצגה את ארצות הברית בחמש אולימפיאדות שחמט לנשים: ב-2008, 2010, 2012, 2014 ו-2018. אברהמיאן ייצגה את ארצות הברית ב-6 אולימפיאדות שחמט אברהמיאן היגרה לארצות הברית מארמניה עם משפחתה בשנת 2001. היא מתגוררת בגלנדייל, שבקליפורניה. ב-2011 היא סיימה תואר ראשון במדעי המדינה ופסיכולוגיה באוניברסיטת מדינת קליפורניה שבלונג ביץ'. מדיה וקבצים בנושא טאתב אברהמיאן בוויקישיתוף טאתב אברהמיאן, ברשת החברתית אקס (טוויטר) טאתב אברהמיאן, ערוץ באתר Twitch.tv טאתב אברהמיאן, באתר צ'סגיימס (באנגלית) טאתב אברהמיאן, באתר פיד"ה (באנגלית) טאתב אברהמיאן, ברשת החברתית אקס (טוויטר) (באנגלית) "Metro Briefing". New York Times. 2004-12-07. נבדק ב-2008-06-12. Cuenca 2006 - 15° Campeonato Panamericano u18 (girls). BrasilBase. Tatev Abrahamyan team chess records at Women's Chess Olympiads at OlimpBase.org (באנגלית) http://www.olimpbase.org/playersw/kq828e4h.html https://chess-results.com/tnr368909.aspx?lan=1&art=20&fed=USA&flag=30 https://chess-results.com/tnr653632.aspx?lan=1&art=20&fed=USA&flag=30 SM Tatev Abrahamyan. The United States Chess Federation. Tatev Abrahamyan at Chessgames.com ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.